《赠陈握卿丁巳1797年改建南社文昌阁》
清代·张青峰

城南奎阁半尘埃，百六年来复盛开。
万丈文光齐北斗，千寻紫气贯三台。
环山耸翠钟奇品，积水拖蓝育妙才。
堪羡后昆能济美，先人曾此旧登台。

作者简介：张青峰，台湾县人。清乾隆五十四年（1789）拔贡。嘉庆十二年（1807）尝修吕祖庙；并与陈廷瑜、陈震曜等十数人建引心文社于吕祖庙，宏文扬教。